RESOLUCIÓN do 3 de decembro de 2009 pola que se conceden as axudas para o ano 2009 do Programa Manuel Colmeiro convocadas na Orde do 7 de agosto de 2009 (Diario Oficial de Galicia número 171, do 1 de setembro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/12/2009

A orde da Consellería de Innovación e Industria do 21 de maio de 2008 (DOG nº 105, do 2 de xuño), aproba as bases reguladoras do Programa Manuel Colmeiro, de axudas á incentivación da consolidación de investigadores cunha traxectoria destacada e alto potencial investigador nos centros do Sistema Galego de Ciencia e Tecnoloxía, dentro do Programa de Recursos Humanos do Plan Galego de Investigación, Desenvolvemento e Innovación Tecnolóxica-INCITE (2006-2010). Por orde da Consellería de Economía e Industria do 7 de agosto de 2009 (DOG nº 171, do 1 de setembro) abriuse o prazo de solicitudes para o ano 2009 do Programa Manuel Colmeiro.
Conforme o disposto na orde da Consellería de Innovación e Industria do 21 de maio de 2008 (DOG nº 105, do 2 de xuño) que aproba as bases reguladoras do Programa Manuel Colmeiro e o disposto no artigo 12 da orde da Consellería de Economía e Industria do 7 de agosto de 2009 (DOG nº 171, do 1 de setembro), a comisión de selección procedeu á análise das solicitudes.
Tendo en consideración que na modalidade A, o número de candidatos propostos (13) que cumpren os requisitos establecidos no artigo 2 da orde da Consellería de Economía e Industria do 7 de agosto de 2009 (DOG nº 171, do 1 de setembro) é inferior ao número de axudas convocadas (25), na súa virtude e atendendo a proposta da comisión de selección, esta consellería
RESOLVE:
Primeiro.-Concederlle as axudas correspondentes ao programa Manuel Colmeiro-2009 ás universidades do SUG que ofertan postos de traballo de carácter permanente que se cubrisen mediante contrato ou nomeamento entre o 1 de xaneiro e o 31 de decembro de 2008 por investigadores ou profesores-investigadores cunhas retribucións non inferiores ás dun profesor/a titular de universidade ou categoría equivalente nos organismos públicos de investigación, e que reúnan os requisitos establecidos no artigo 2 da orde da Consellería de Economía e Industria do 7 de agosto de 2009 (DOG nº 171, do 1 de setembro), que a seguir se relacionan:
Ver referencia pdf "24200D005P050.PDF"
Segundo.-As trece axudas concedidas financiaranse con cargo á aplicación orzamentaria 44.02.561B.444.0 dos orzamentos xerais da Comunidade Autónoma de Galicia para os anos 2009, 2010 e 2011, de acordo coa seguinte distribución:
Ver referencia pdf "24200D005P050.PDF"
A aplicación orzamentaria sinalada está cofinanciada con fondos FSE nunha porcentaxe máxima do 80%. As entidades beneficiarias das axudas deberán cumprir as normas de información e publicidade dos fondos contidos no Regulamento 1828/2006 da comisión, do 8 de decembro (L 371/1, DOUE do 27 de decembro de 2006).
Terceiro.-Conceder as seguintes axudas correspondentes á liña de incentivación do esforzo de consolidación que a seguir se indican. Estas axudas financiaranse con cargo á aplicación orzamentaria 44.02.561B.444.0* dos orzamentos xerais da Comunidade Autónoma de Galicia para o ano 2009, de acordo coa seguinte distribución:
Ver referencia pdf "24200D005P050.PDF"
Cuarto.-O pagamento das axudas pola Consellería de Economía e Industria ás institucións beneficiarias realizarase do xeito indicado no artigo 16 da orde da Consellería de Economía e Industria do 7 de agosto de 2009 (DOG nº 1716, do 1 de setembro).
Quinto.-Todas as solicitudes para as que se propón o seu financiamento cumpren os requisitos establecidos nas correspondestes bases da convocatoria.
Sexto.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Economía e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 3 de decembro de 2009.
P.D. (Orde 30-4-2009, DOG nº 87, do 6 de maio)
José Riesgo Boluda
Secretario xeral da Consellería de Economía
e Industria